Lepuh

Lepuh merupakan suatu gelembung bendalir pada atas kulit, yang biasanya disebabkan oleh tindak balas terhadap kesan kebakaran, kerengsaan kulit, jangkitan atau geseran kasar. Kebanyakkan lepuh dipenuhi dengan bendalir yang dipanggil sebagai serum atau plasma. Walau bagaimanapun, lepuh juga boleh dipenuhi dengan darah (dikenali sebagai lepuh darah) atau nanah (jika ia dijangkiti).

 Punca 
Lepuh mungkin terhasil daripada apabila kulit telah rosak akibat daripada geseran yang kuat, suhu atau pendedahan kepada bahan kimia. Bendalir yang terbentuk berada di antara bahagian epidermis kulit dan ia bertindak sebagai "kusyen" bagi melindungi daripada kerosakan yang teruk dan membenarkannya untuk menyembuh.

 Geseran atau gosokan 
Gosokan secara kuat boleh menyebabkan lepuh. Ini biasanya berlaku apabila seseorang itu berjalan untuk tempoh waktu yang lama atau memakai kasut baharu.[Naylor PFD. "The Skin Surface and Friction," Jurmal Dermatologi British. 1955;67:239-248.][Naylor PFD. "Experimental Friction Blisters," Jurmal Dermatologi British. 1955;67:327-342.][Sulzberger MB, Cortese TA, Fishman L, Wiley HS. "Studies on Blisters Produced by Friction," Jurnal Dermatologi Siasatan. 1966;47:456-465.] Lepuh kebiasaannya muncul pada kaki dan tangan dimana anggota badan ini terdedah kepada aktiviti seperti berjalan, berlari atau melakukan gerakan berulang. Ia juga lebih mudah terbentuk di bahagian kulit yang lembap berbanding kulit kering atau direndam dan juga ketika keadaan suhu yang hangat.[Carlson JM. "The Friction Factor," OrthoKinetic Review. Nov/Dis 2001;1(7):1-3.] Gosokan yang tidak kuat dalam masa yang lama pula boleh mengakibatkan kalus.

 Lihat juga 
 Ketuat
 Sista

 Rujukan